ཁོ་མོའི་ཨ་མ་ལྟ་བུའི་རྫིག་ཉམས་དེར་ང་ཡང་ཧ་ཅང་ཡི་མི་རངས་པར་གྱུར་ཏེ།ངའི་ཞྭ་མོ་ངའི་མགོ་ན་ཡོད་པ་མི་མཐོང་ངམ།ནམ་ཞིག་ལ་སུ་ཞིག་གིས་འཕྲོག་སོང་ཞེས་བཤད་པ་ཡིན།ནོར་རྫི་བྱིས་པ་མ་རབས་འགའ་རེས་གཞན་ལ་མཐོང་ཆུང་བྱེད་དུས་དེའི་ཞྭ་མོ་འཕྲོག་སྟེ་རྡོག་བརྫིས་བྱས་རྗེས་ཕྱིར་དེའི་མགོ་ལ་བསྐོན་པ་རེད།དེའི་ནང་དོན་ནི་ཁྱོད་ནི་ནམ་ཡང་ངའི་ཡན་ལ་འབུད་མི་ནུས་ཞེས་པའི་དོན་རེད།ལྷ་མོས་ངའི་སྐད་ཆ་དེ་ཐོས་འཕྲལ་བགད་བྱུང་།དགོད་ཞོར་མིག་ཆུ་ཐིགས་པ་འགའ་འགྲམ་ངོས་ནས་མར་འགྲིལ་བྱུང་བའང་ངས་དངོས་སུ་མཐོང་བྱུང་།དེ་ནི་མིག་འཁྲུལ་ག་ལ་ཡིན།